Page:Ten Tragedies of Seneca (1902).djvu/150

130 Nitet fluente madidus unguento comam,

Gravisque vino: sæpe præclusæ cibum

Tenuere fauces, in malis unum hoc tuis

Bonum est, Thyefta, quod mala ignoras tua.

Sed & hoc peribit, verterit curras licet,

Sibi ipse Titan obvium ducens iter;

Tenebrisque facinus obruat tetrum novis

Nox missa ab ortu tempore alieno gravis;

Tamen videndum est. tota patesient mala.

terrarum superûmque parens,

Cujus ad ortus noctis opacæ

Decus omne fugit, quo vertis iter,

Medioque diem perdis Olympo?

Cur, Phœbe, tuos rapis aspectus?

Nondum feræ nuntius horæ

Nocturna vocat lumina vesper:

Nondum Hesperiæ flexura rotæ

Jubet emeritps solvere currus:

Nondum in noctem vergente die

Tertia misit buccina signum:

Stupet ad subitæ tempora cœnæ

Nondum fessis bubus arator:

Quid te ætherio pepulit cursu?

Quæ causa tuos limite certo

Dejecit equos? numquid aperto

Carcere Ditis victi tentant

Bella gigantes? numquid Tityos

Pectore fesso renovat veteres

Saucius iras? num rejecto

Latus explicuit monte Typhoeus?

Numquid struitur via Phlegræos

Alta per hostes? & Thessalicum

Thressa premitur pelion Ossa?

Solitæ mundi periere vices:

Nihil Occasus, nihil Ortus erit.

Stupet, Eoos assueta Deo

 Frequently during the meal, his throat seems to rebel and refuse a passage to the wicked viands, but there was one redeeming feature, one favorable point, connected with all this wickedness, oh! Thyestes! and it was this, thy ignorance of what was being done! But even this 